Peerukiskumine

Peerukiskumine, ka lõmmukiskumine, oli männi- või kasepuust pikkade laastude kiskumine peergude valmistamiseks.

Kirjeldus
Peerge kisti enamasti kiiniga pisut üle meetri pikkustest hästi kuivatatud lõmmudestEesti rahvakultuuri leksikon (2. trükk). 2000. Koostanud ja toimetanud Ants Viires. Eesti Entsüklopeediakirjastus. Lk 200.
Lõmmu küljest eemaldati kuiv südameosa ning seejärel lõhestati lõmmud piki süüd peergudeks. Hea kvaliteediga lõmmust oli võimalik kohe ükshaaval peergusid kiskuda, kuid tavaliselt lõhuti lõmmud enne särmeteks ehk 1–2 cm paksusteks laastudeks. Igast laastust sai kiskuda 5–10 peergu. Selleks kasutati kiini, kirvest või nn peerunuga. Valmis peerud vesteti noaga siledaks.

Peergkorvide tegemisel tehti peerukiskumine vahetult enne korvi punumist, et peerud ära ei kuivaksEesti etnograafia sõnaraamat. 1995. Koostanud Arvi Ränk. Tallinn, AS Pakett trükikoda. Lk 139. 

Vaata ka
 Lõmm
 Lõmmukivi
 Lõmmuõrred

Viited

Kategooria:Puidutöötlemine
Kategooria:Etnograafia